open-index/open-wikipedia-markdown huggingface dataset:
Նաշիդե Գյոզդե Դուրմուշ

**Նաշիդե Գյոզդե Դուրմուշ** (, ), թուրք գիտնական և գենետիկ, ում ուսումնասիրությունները առնչվում են համաշխարհային առողջապահության հիմնախնդիրների ոլորտներում նանոտեխնոլոգիայի և միկրոտեխնոլոգիայի ունեցած դերակատարությանը, ինչպես օրինակ քաղցկեղի և հակաբիոտիկների ոլորտներում։ 2015 թվականին «MIT Technology Review»-ն նրան դասակարգել է «պիոներների» կատեգորիայի տակ՝ ներառելով 35 ամենաերիտասարդ առաջնորդների ցանկում։

## Կենսագրություն
Դուրմուշը ծնվել է 1985 թվականին Թուրքիայի Իզմիր քաղաքում։ 2003 թվականին ընդունվել է Անկարայի Միջինարևելյան տեխնիկական համալսարանի բակալավրիատ՝ մասնագիտանալով մոլեկուլային կենսաբանության և գենետիկայի ոլորտներում։ Ավելի ուշ, նա մասնակցել է Ֆուլբրայթի ծրագրին և մեկնել Միացյալ Նահանգներ՝ ստանալու բարձրագույն կրթություն։ 2009 թվականին Բոստոնի համալսարանում ստացել է ինժեներիայի մագիստրոսի կոչում, իսկ արդեն 2013 թվականի մայիսին Բրաունի համալսարանում ստացել է կենսաբժշկական ինժեներիայի թեկնածուի գիտական աստիճան։

2014 թվականին, Սթենֆորդի համալսարանում սկսել է իրականացրել հետդոկտորական հետազոտություն։ Ներկայումս, նա, Ռոնալդ Դեյվիսի հետ միասին, հետազոտություն է իրականացնում Սթենֆորդի համալսարանի գենետիկ տեխնոլոգիայի կենտրոնում և Սթենֆորդի բժշկության դպրոցում։ 2015 թվականին «MIT Technology Review»-ն նրան դասակարգել է «պիոներների» կատեգորիայի տակ՝ ներառելով 35 ամենաերիտասարդ լիդերների ցանկում։
## Կարիերա
Նրա ուսումնասիրությունները ուղղված էժան նանոտեխնոլոգիական գործիքների ստեղծմանը, որոնց միջոցով կարելի է տալ հիվանդությունների եզրակացությունը և բուժումը, ինչպես օրինակ բջիջների ֆիզիկական առանձնահատկությունները հայտնաբերելու արագ մեթոդի մշակում՝ մագնիսական դաշտում նրանց լևիտացիայի միջոցով։ Սա հնարավորություն է տալիս կարճ ժամանակահատվածում չափել, թե ինչպես է մանրեն արձագանքում համապատասխան միջոցին և ինչպես կարելի է քաղկեղածին հիվանդ բջիջները տարանջատել առողջ բջիջներից։
## Ծանոթագրություններ

Կատեգորիա:Թուրք գիտնականներ
Կատեգորիա:Մերձավորարևելյան տեխնիկական համալսարանի շրջանավարտներ
Կատեգորիա:Բոստոնի համալսարանի շրջանավարտներ
Իվոնկա Սուրվիլա

**Իվոնկա Սուրվիլա** (, ի ծնե՝ **Իվոննա Վլադիմիրովնա Շիմանեց**, , ), բելառուս հասարակական և քաղաքական գործիչ, տարագիր, լեզվաբան, նկարչուհի։ Ապրում է Կանադայում։ 1997 թվականից զբաղեցրել է Բելառուսի Ժողովրդական Հանրապետության Ռադայի նախագահի պաշտոնում տարագրության մեջ։

## Կենսագրություն
Հայրը՝ Վլադիմիր Շիմանեցը, եղել է արտաքսված ֆինանսների նախարար ԲԺՀ-ի կառավարությունում Վասիլի Զախարկոյի ղեկավարությամբ։ Հինգ տարի ձերբակալված է եղել Գուլագում, այնտեղից կարողացել է փախչել ԽՍՀՄ-ի վրա Գերմանիայի հարձակման ժամանակ։

1944 թվականին ընտանիքը Բելառուսից փախել է Արևելյան Պրուսիա, ապա՝ Դանիա, Ֆրանսիա, Իսպանիա։ Ճանապարհին Իվոնկայի կրտսեր քույրը մահացել է։ 1948 թվականին ընտանիքը հաստատվել է Փարիզում։ Կրթություն ստացել է Սորբոնում (լեզվաբանություն)։ Վերջնականապես հաստատվել է Կանադայում 1969 թվականին, աշխատել է թարգմանչուհի։ 1974 թվականին ընտրվել է Կանադայում Գիտության և արվեստի բելառուսական ինստիտուտի նախագահ։ 1984 թվականին ընտրվել է Ռադայի կանադական էթնոմշակույթի կառավարման կազմում։ Բելառուսում հիմնել է Չեռնոբիլի զոհերի օգնության կանադական ֆոնդը։

1997 թվականից զբաղեցրել է ԲԺՀ Ռադայի նախագահի պաշտոնը տարագրության մեջ։ Բելառուսի Ժողովրդական Հանրապետության հռչակման 91-րդ տարեդարձի նախօրեին Իվոնկա Սուրվիլան կոչ է արել բելառուսներին ձգտել դեմոկրատական արժեքների։

1959 թվականին ամուսնացել է բելառուս Յանկա Սուրվիլայի հետ, տեղափոխվել Մադրիդ, որտեղ Յանկա եղել է Իսպանական ազգային ռադիոյի բելառուսական հաղորդումների տնօրենը, միասին վարել են բելառուսերեն հաղորդումներ, որին աջակցում էր Իսպանիայի կառավարությունը։ Ունի երկու դուստր՝ Աննա Պրեդսլավան և Պավլինան։ Յանկան մահացել է 1997 թվականին Օտտավայում։

Սուրվիլան որպես նկարիչ մասնակցել է ավելի քան 30 ցուցահանդեսների։

## Պարգևներ
* Եղիսաբեթ II թագուհու ադամանդե հոբելյանական մեդալ

## Տես նաև
* Բելառուսական Խորհրդային Սոցիալիստական Հանրապետություն
* Բելառուսի Ժողովրդական Հանրապետություն

## Ծանոթագրություններ

## Գրականություն
* Сурвілла, Івонка, Дарога: Стоўпцы — Капэнгаген — Парыж — Мадрыд — Атава — Менск / Івонка Сурвіла. — [Б. м.] : Радые Свабодная Эўропа/Радые Свабода, 2008. — 140, с.

## Արտաքին հղումներ
* Официальный сайт Белорусской Народной Республики
* Official page on Rada of the Belarusian Democratic Republic website
* Ivonka Survilla answers questions 

Կատեգորիա:20-րդ դարի կին քաղաքական գործիչներ
Կատեգորիա:20-րդ դարի նկարիչներ
Կատեգորիա:21-րդ դարի կին քաղաքական գործիչներ
Կատեգորիա:21-րդ դարի նկարիչներ
Կատեգորիա:Բելառուս լեզվաբաններ
Կատեգորիա:Բելառուս հակակոմունիստներ
Կատեգորիա:Բելառուս հասարակական գործիչներ
Կատեգորիա:Բելառուս նկարիչներ
Կատեգորիա:Բելառուս պետական գործիչներ
Կատեգորիա:Բելառուսի կին քաղաքական գործիչներ
Կատեգորիա:Բելառուսի քաղաքական գործիչներ
Կատեգորիա:Կանադայի քաղաքական գործիչներ
Կատեգորիա:Կանադացի հասարակական գործիչներ
Կատեգորիա:Կանադացի նկարիչներ
Կատեգորիա:Կանադացի քաղծառայողներ
Կատեգորիա:Հակակոմունիստներ
Կատեգորիա:Փարիզի համալսարանի շրջանավարտներ
Բելինդա Բրասա

**Բելինդա Բրասա** (, ), նորվեգացի երգչուհի, պարուհի, դերասան։

Միրնա Բրասայի ավագ քույրն է։

## Կարիերա
thumb|left|Երաժշտության գրան պրի 2010
Դեռևս 1999 թվականին՝ Բերգենի եկեղեցական դպրոցում սովորելու ժամանակ, Բելինդան Եվրատեսիլ երգի մրցույթի նորվեգացի մասնակից Սթիգ վան Էյկի հետ Երուսաղեմում երգեց *«Living My Life Without You»* երգը։ Նա պրոֆեսիոնալ պարուհի է, դասավանդում է հիփ-հոփ և ջազ պարեր Օսլոյի մի քանի դպրոցում՝ Նորվեգիայի բալետի պետական քոլեջ, Սփինոֆ պարի ստուդիա, Քրիստին Գլեննեսի բալետի դպրոց, Նորվեգիայի բալետի ինստիտուտ և Թորիլդ Ֆրոսթադի պարի ստուդիա։ Ջենս Ջեֆրի Տրինիդադի հետ միասին Բելինդան այժմ հիփ-հոփ պարերի վորքշոփեր է անցկացնում ամբողջ Նորվեգիայում։ Յուրաքանչյուր շաբաթ նրանք աշխատում են շուրջ հինգ հարյուր աշակերտի հետ և դասավանդում բոլոր տարիքային խմբերի ու մակարդակի մասնակիցների։ Նրանք դա անվանում են «թիմային ուսուցում» ():

Բրասան «Bårdar Akademiet»-ի շրջանավարտ է (2001-2003)։ Նա նաև խոստումնալից խորեոգրաֆ է, աշխատել է նորվեգական «TV Norge» հեռուստաընկերության «Dansefeber» շոուում և շրջագայություններ է կատարել «Riksteateret»-ի հետ։

Որպես երգչուհի և դերասանուհի Բելինդան հանդես է եկել մյուզիքլներում և շոուներում, ինչպես՝ «*Fame – The Musical*» (Chat Noir 2003), «*Det folk vil ha*» (Det Norske Teateret 2005), «*Fruen fra det indiske hav*» (Օսլոյի նոր թատրոն 2006)։ Որպես խորեոգրաֆ՝ աշխատել է տարբեր երգիչների հետ, այդ թվում՝ Սամսայա, Միրնա Բրասա, Վիշնու, Սիշել և Մարիա Հաուկաս Սթորենգ։ Նա նաև ունի նավի վրա անցկացրած շոուների խորեոգրաֆիայի փորձ՝ «MS Color Fantasy», «Melodi Grand Prix», «KGB-kompaniet» և «Hundre år med egen stemme»: Որպես պարուհի և երգչուհի՝ Բրասան հանդես է եկել տարբեր հեռուստաշոուներում, ինչպես՝ «Gullfisken», «Gullruten», «Երաժշտության գրան պրի» և «Եվրատեսիլ»։ Նա նաև «TV Hordaland»-ի «*Ung*» ծրագրի ծրագրային հյուր է։

2010 թվականին նա երգեց «"Million Dollar Baby"» երգը, որը նորվեգական գրան պրիի ամենավիճահարույց երգերից է։ Բելինդայի կյանքի սկբունքն է. «Եղիր քո երազանքը, իրացրու քեզ» ():

## Սկավառակագրություն
*1999: *Where I Belong* (Mercury Records), Սթիգ վան Էյկի հետ
*2010: *Melodi Grand Prix 2010* (Universal Music Group), տարբեր երգիչների հետ

## Ծանոթագրություններ

## Արտաքին հղումներ
*Պաշտոնական կայք 
*Teach me. Choreography by Belinda Braza
*I'm not afraid, Jill Scott. Choreography by Belinda Braza
*Back to you, goapele. Choreography by Belinda Braz

Կատեգորիա:Նորվեգացի պարուհիներ
Կատեգորիա:Նորվեգացի երգչուհիներ
Կատեգորիա:Նորվեգացի խորեոգրաֆներ
Կատեգորիա:Նորվեգացի դերասանուհիներ
Զառուբալովների դաստակերտ

**Զառուբալովների դաստակերտ** (), Սամարայում գտնվող շինությունը համարվում է տեղական նշանակության ճարտարապետական հուշարձան։ Մշակութային ժառանգության օբյեկտի տարածքը գտնվում է Երիտգվարդիական փողոցի № 71 տնատիրության սահմաններում։ Աղյուսե երկհարկանի ուղղանկյուն շենքը գլխավոր ճակատային մասով ուղղված է Երիտգվարդիական փողոցի կարմիր գծին և տեղաբաշխված է Նեկրասովյան ու Լև Տոլստոյի փողոցների միջև գտնվող թաղամասային կառուցապատման գոտում։ Ժամանակակից օգտագործման բնույթը՝ բազմաբնակարան բնակելի տուն է։

Զառուբալովների դաստակերտը  համարվում է 19-րդ դարի վերջի ճարտարապետական հուշարձան (29.07.09 թ-ի № 13 հրաման)։

## Պատմություն
1898 թվականին Սամարա քաղաքի 2-րդ մասի 64-րդ թաղամասի Տաճարային փողոցի բակային տարածքի սեփականատերը համարվում էր Պրասկովյա Ֆյոդրովնա Զառուբալովան։ 1902 թվականին քաղաքային հանձնաժողովի կողմից կազմված գույքացուցակներում տան սեփականատեր է մնացել քաղքենի Զառուբալովան։ 
  
Փողոցում է գտնվում երկհարկանի կիսաքարային 19 քառակուսի սաժեն մակերեսով տունը, բակում կային մեկ հարկանի քարե և երկհարկանի փայտյա տներ և բակային շինություններ։ Մինչև 1918 թվականը բակային տարածքների սեփականատերերը Զառուբալովների ժառանգներն էին։    Հողատարածքի չափը 300 քառ. սաժեն էր (30 х 10 սաժեն)։

Ներկայումս լիտեր Ա-ն գտնվում է Երիտգվարդիական փողոցի կարմիր գծի վրա՝ միահարկ բարձր քարե ցոկոլի վրա կառուցված ուղղանկյուն շենք է։ Լիտեր Բ-ն գտնվում է Երիտգվարդիական փողոցի կարմիր գծի վրա՝ երկհարկանի ուղղանկյուն աղյուսից պատրաստված, նկուղով շենք է։

## Ճարտարապետություն
### Լիտեր Ա
Շինության պատերը կառուցված են կավե աղյուսից, կրե շաղախով, սվաղված և ներկված չեն։ Առաջին հարկի արևմտյան ճակատը երեսապատված է տաշած քարով, ցոկոլային հարկի արևմտյան ճակատը սվաղված և ներկված է։ Շինության ճարտարապետական ձևավորումը կատարված է  էկլեկտիզմի ոճով։ Ցոկոլային հարկի արևմտյան ճակատը շարված է կոպտատաշ քարով, լուսամուտախորշերը ուղղանկյուն են։ Ցոկոլային հարկը առաջին հարկից բաժանված է ձևավոր քիվաքարային գոտիով։ Առաջին հարկի ճակատը առանձնանում է քառանկյուն հարթ որմնասյուներով, երկրաչափական նկարների  սղոցված փորագրության տարրերով։ Առաջին հարկի լուսամուտախորշերը ուղղանկյուն են, ձևավորված են պատուհանի զարդաքիվերի շրջակալներով, կիսաշրջանաձև եզրերով։ Պատուհանագոգը զարդարված է ուղղանկյուն     զարդաշրջանակներով։ Պսակաձև քիվը ձևավորված է պատշգամբի բարձակներով։

### Լիտեր  Բ
Շինության պատերը շարված են կավե աղյուսից, կրե շաղախով։ Ճակատի պատերը ներկված են աղյուսաձև։  
Շինության ճարտարապետական ձևավորումը իրականացվել է աղյուսային էկլեկտիզմի ոճով։ Արևմտյան ճակատը աչքի է ընկնում անկյունային միջապատի քառանկյունի հարթ որմնասյուներով, որոնք ավարտվում են ճաղաշարի սյուներով։

Պատուհանախորշերը ուղղանկյուն են։ Երկրորդ հարկի պատուհանները ձևավորված են զարդաքիվերով, փականաքարերով և լուսամուտագոգի   քիվային գոտիներով և սալաքարերով։ Ճակատային մասի հորիզոնական միջհարկային բաժանումը կատարվում է պսակազարդով և քիվային գոտիներով։ 
 
Ներկայումս այն օգտագործվում է որպես  բազմաբնակարան բնակելի տուն։

## Ծանոթագրություններ

Կատեգորիա:Սամարայի շենքեր և կառույցներ
Աշգանի (քրդաբնակ)

**Աշգանի**, գյուղ Փոքր Հայքում, Արևմտյան Հայաստանում, Խարբերդի վիլայեթի Չմշկածագի գավառակում։

## Պատմություն
XIX դարում Աշգանի անունով կար երկու գյուղ, հայաբնակ, որին թուրքերն անվանում էին «Գյավուր էշկյունի», և քրդաբնակ՝ «Քուրդ էշկյունի»։

## Տնտեսություն
Զբաղվում էին անասնապահությամբ

## Տես նաև
* Խարբերդի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Գեներալ Միխայիլ Սկոբելևի հին հուշարձան (Մոսկվա)

*Այս հոդվածը հին հուշարձանի մասին է։ Նորի մասին տե՛ս [[Գեներալ Միխայիլ Սկոբելևի հուշարձան (Մոսկվա)]]։*

**Գեներալ Միխայիլ Սկոբելևի հուշարձան** (), կոթողային ձիարձան Մոսկվայում, որը նվիրված էր 1877-1878 թվականների ռուս-թուրքական պատերազմի հերոս, հետևազորի գեներալ Միխայիլ Դմիտրիևիչ Սկոբելևին։ Հուշարձանը բացվել էր 1912 թվականի հունիսի 24-ին և քանդվել 1918 թվականի մայիսի 1-ին։ Գտնվել է Յուրի Դոլգորուկիի ներկայիս հուշարձանի տեղում՝ Տվերսկայա հրապարակում (հուշարձանի տեղադրման հետ միաժամանակ հրապարակն անվանվել էր «Սկոբելևի հրապարակ» և այդ անունը կրել էր մինչև 1918 թվականը)։

## Նկարագրություն
Խիվան նվաճող և Բուլղարիան ազատագրող Միխայիլ Դմիտրիևիչ Սկոբելևը պատմության մեջ է մտել «սպիտակ գեներալ» անունով։ Նրա հուշարձանի նախագիծը ստեղծել է պաշտոնաթող փոխգնդապետ Պյոտր Ալեքսանդրովիչ Սամսոնովը։ Բրոնզե հուշարձանը կանգնած էր ոչ ստանդարտ ձևի պատվանդանի վրա, որը երեսպատված էր ֆիննական գրանիտով, և շատ արտահայտիչ էր շնորհիվ թուրքական ամրության վրայով ցատկող ծառս արած ձիու վրա հեծյալի դինամիկ դիրքի։ «Սպիտակ գեներալի» պատկերաքանդակի կողքերին նրան հավատարիմ զինվորների արձանախմբերն էին, խորշերում տեղակայված էին խորաքանդակներ, որոնք պատկերում էին 1877-1878 թվականների ռուս-թուրքական պատերազմի դրվագներ։ Կարծիք կա, որ ձիավորի քանդակն ունեցել է ընդամենը երկու հենարան՝ ձիու հետևի ոտքերը։ Եթե դա այդպես է, ապա Ռուսաստանում եղել է միայն մեկ նման հուշարձան՝ Նիկոլայ I-ի ձիարձանը Սանկտ Պետերբուրգում, որի հեղինակը եղել է Պյոտր Կլոդտը։ Սակայն, դատելով հուշարձանի հին լուսանկարներից, գրոհով գրավված ամրության դրվագներից մեկը ձիու առջևի ոտքերի տակ կարող էր ծառայել որպես երրորդ հենարան։

## Պատմություն
ձախից|մինի|250x250փքս|Սկոբելևի հրապարակը Փետրվարյան հեղափոխության օրերին
Հուշարձանը հանդիսավորությամբ բացվել է 1912 թվականի հունիսի 24-ին` գեներալի մահից 30 տարի հետո։

Մինչև 1918 թվականի մայիսի 1-ը հուշարձանը քանդվեց ի կատարումն «Թագավորների և նրանց ծառաների հուշարձանները հանելու մասին» դեկրետի։ Հուշարձանի տեղում նույն 1918 թվականին կանգնեցվեց խորհրդային սահմանադրության հուշարձանը, որը 1919 թվականին լրացվեց Ազատության արձանով։ Այն գոյատևեց մինչեւ 1941 թվականը, իսկ 1954 թվականին այս վայրում տեղադրվեց Յուրի Դոլգորուկիի հուշարձանը։

1918 թվականին քանդվածի փոխարեն նոր հուշարձանը տեղադրվեց 2014 թվականի դեկտեմբերի 9-ին` «Նիկուլինո» զբոսայգու տարածքում` Վերնադսկու պողոտայում գտնվող Գլխավոր շտաբի ակադեմիայի շենքի դիմաց (Մոսկվայի հարավ-արևմուտք)։ Հեղինակներ` քանդակագործ Ալեքսանդր Ռուկավիշնիկով, ճարտարապետներ` Ի. Ն. Վոսկրեսենսկի, Ա. Ի. Վոսկրեսենսկի։

## Պատկերասրահ

Москва. Памятник генералу М.Д.Скобелеву на Тверской пл - открытие. 1912г.png|Մոսկվա։ Գեներալ Սկոբելևի հուշարձանի բացումը, 1912 թվական
Monument skobelev dismantled.jpg|Հուշարձանի քանդումը, 1918 թվական


## Ծանոթագրություններ

## Արտաքին աղբյուրներ
* К. Г. Сокол. Монументы империи. Москва, 2001, стр. 318-320.

Կատեգորիա:1912 հիմնադրումներ Ռուսաստանում
Կատեգորիա:Մոսկվայի քանդված հուշարձաններ
Ա. Ս. Պուշկինի անվան երկաթուղայինների մշակույթի պալատ

**Ա. Ս. Պուշկինի անվան երկաթուղայինների մշակույթի պալատ** (), համերգային դահլիճ Սամարայում՝ Լև Տոլստոյի փողոցի 94 հասցեում։

Շենքը համարվում է մշակութային ժառանգության օբյեկտ (№ 6310032000):

## Պատմություն

Ճարտարապետ Ֆիլարետ Զասուխինի նախագծով 600 տեղանոց թատերական դահլիճով Ժողովրդական տան կառուցման որոշումը Ժիգուլևյան գարեջրի գործարանի տիրոջ Ալֆրեդ Ֆոն Վականոյի հոգաբարձությամբ և միջոցներով,  կայացվեց 1898 թվականին։ Քաղաքային դումայի անդամ Ա. Ա. Սմիրնովը առաջարկեց տանը տալ Ալեքսանդր Պուշկինի անունը,  իսկ 1903 թվականին կայացավ հանդիսավոր բացումը։

Շինարարության ավարտից մի քանի ամիս անց «Պուշկինյան տան» պատշգամբում տեղադրվեց պոետի գիպսե կիսանդրին, որի հեղինակն էր ինքնուս նկարիչ Վադիմ Ռեյտլինգերը։ 1926 թվականի վերակառուցման ժամանակ կիսանդրին հանեցին և վերադարձրին իր տեղը միայն 1999 թվականին՝ պոետի ծննդյան 200-ամյակին։

Խորհրդային տարիներին Ժողովրդական տունը վերանվանվեց 1905 թվականի հեղափոխության անվան ակումբի։ 1983-1987 թվականներին Միխայիլ Մակրիդինի և Սերգեյ Միշինի նախագծով շինությունը վերակառուցվեց։

## Ծանոթագրություններ

## Արտաքին հղումներ
* Пушкинский народный дом на сайте Региональной ассоциации архитекторов
* 20 лучших зданий самарского модерна. 5 Пушкинский народный дом «СамКульт»
* *Татьяна Малюга* 109 лет назад: в Самаре состоялось открытие Пушкинского народного дома  «Тольятти онлайн», 21.12.2012

Կատեգորիա:Սամարայի շենքեր և կառույցներ
Կատեգորիա:Սամարայի համերգասրահներ
Ձերժինսկայա (լեռ)

**Ձերժինսկայա ** (*Սուրբ լեռ*) (), Բելառուսի ամենաբարձր կետը։

## Ընդհանուր բնութագիր
Ձերժինսկայա լեռան բացարձակ բարձրությունը կազմում է 345 մետր և իրենից ներկայացնում է բլուր։ Այն գտնվում է Մինսկի բարձրությունում (Բելառուսական թմբաշարի մի մասն է)։ Մայրաքաղաք Մինսկից գտնվում է երեսուն կիլոմետր հեռավորության վրա՝ Ձերժինսկ քաղաքի մոտ՝ Սկիրմունտովո գյուղում։ Նախկինում լեռն անվանել են *Սուրբ լեռ*, իսկ 1958 թվականին այն անվանակոչեցին Ձերժինսկայա։ 1990-ական թվականների վերջերին լեռան գագաթին տեղադրեցին գրանիտե սալ, որի վրա բելառուսերեն գրված է հետևյալը. «*Ձերժինսկայա լեռ։ Բելառուսի ամենաբարձր կետը։ Բարձրությունը ծովի մակարդակից՝ 345 մետր*»։ Ներկայիս դրությամբ տարածքը բարեկարգված է և համարվում է հուշարձան։

## Հետաքրքիր փաստեր
Համեմատության համար պետք է նշել, որ Բելառուսում 2011 թվականի օգոստոսի դրությամբ Ձերժինսկայա բլուրից առավել բարձր են հեռուստաաշտարակները՝ Կոլոդիշչի, Ուշաչի, Սլոնիմե. սրանց բարձրությունը կազմում է 350 մետր։

## Ծանոթագրություններ

## Արտաքին հղումներ
* Скирмунтово, гора Дзержинская
* Дмитрий Бартосик. Гара Сьвятая (Дзяржынскага) на Radzima.org

Կատեգորիա:Բելառուսի աշխարհագրություն
Կատեգորիա:Պետության ամենաբարձր կետեր
Ֆուտբոլը Հյուսիսային Մակեդոնիայի Հանրապետությունում

**Ֆուտբոլը Մակեդոնիայի Հանրապետությունում**, Մակեդոնիայի Հանրապետության ամենահայտնի սպորտաձևը։ Պետությունը ՖԻՖԱ-ի (Ֆուտբոլի միջազգային ասոցիացիաների ֆեդերացիա) անդամ դարձել է 1994 թվականին։ Ազգային հավաքականը Եվրոպայի և աշխարհի առաջնությունների ընտրական մրցաշարերում ցուցաբերել է մի քանի ուշագրավ արդյունքներ։ Դրանցից առավել հայտնիներն են 2002 թվականի հոկտեմբերին Անգլիայի հավաքականի դեմ հանդիպումը, որի ժամանակ հարավային սլավոններն ու անգլիացիները երկուական գնդակ են փոխանակում։ Արդյունքում՝ հանդիպումն ավարտվում է «2-2» հաշվով։ Երկու տարի անց՝ 2004 թվականի նույն ամսին, Մակեդոնիայի հավաքականը քաղաքամայր Սկոպյեում հյուրընկալում է Նիդերլանդների հավաքականին, որի արդյունքում ևս խաղն ավարտվում է «2-2» հաշվով։ Ամստերդամում տեղի ունեցած պատասխան խաղը գոլազուրկ է լինում՝ «0-0»։ 2006 թվականի հոկտեմբերի 7-ին Անգլիայի հավաքականը Մանչեսթերում տեղի ունեցած խաղում պարտություն է կրում։ 2007 թվականի նոյեմբերի 17-ին մակեդոնացիները հաղթում են խորվաթներին «2-0» հաշվով։ Հարավսլավիայի հավաքականի իրավահաջորդ հանդիսացող Մակեդոնիայի Հանրապետության ֆուտբոլի ազգային հավաքականն իր առաջին պաշտոնական հանդիպումն անցկացրել է 1993 թվականի հոկտեմբերի 13-ին՝ «1-4» հաշվով հաղթելով Սլովենիայի ընտրանուն։ Խոշորագույն հաղթանակը գրանցել է 1996 թվականին՝ սեփական հարկի տակ «1-11» հաշվով ջախջախելով նոր ձևավորված Լիխտենշտայնի հավաքականին։ Սլավոնական հավաքականի խոշորագույն պարտությունները թվով հինգն են։ 1995 թվականին Բելգիայի, իսկ 2001-ին՝ Սլովակիայի և Հունգարիայի հավաքականներին հաջողվում է 5 անպատասխան գնդակ ուղարկել մակեդոնացիների դարպասը։ Նմանօրինակ վերջին միջադեպը գրանցվել է 2005 թվականի հունիսի 8-ին, երբ չեխերը 6 գնդակ են ուղարկում մրցակցի դարպասը՝ փոխարենն ընդունելով միայն մեկը («6-1»): Մակեդոնիայի հավաքականի տնային մարզադաշտը Փիլիպոս II-ի անունը կրող արենան է, որը խոշորագույն սպորտային համալիրն է հանրապետության տարածքում։ Հավաքականի ՖԻՖԱ կոդը՝ MKD։

Մակեդոնիայի Հանրապետության Ֆուտբոլի Ֆեդերացիայի առանցքային խնդիրներից է ակումբային ֆուտբոլի զարգացումը պետության տարածքում։ Մակեդոնական ֆուտբոլային ակումբները հանդես են գալիս ՈւԵՖԱ Չեմպիոնների լիգայում, Սուպեր գավաթում, ֆուտբոլի աշխարհի ակումբային առաջնությունում և այլ հեղինակավոր մրցություններում։ Մակեդոնական ամենանշանավոր ֆուտբոլային ակումբներից են Սկոպյեի «Վարդար»-ը և «Ռաբոտնիչկի»-ն, Տետովոյի «Շկենդիա»-ն, Բիտոլայի «Պելիստեր»-ը և այլն։

## Տես նաև
* Մակեդոնիայի Հանրապետության ֆուտբոլի ազգային հավաքական

## Ծանոթագրություններ

## Արտաքին հղումներ
* Մակեդոնական ֆուտբոլի պատմությունը 
* Մակեդոնիայի Հանրապետության Ֆուտբոլի Ֆեդերացիա

Կատեգորիա:Սպորտը Հյուսիսային Մակեդոնիայում
Կատեգորիա:Ֆուտբոլը Հյուսիսային Մակեդոնիայի Հանրապետությունում
Յուլիա Սանինա

**Յուլիա Սանինա** (, , իսկական անունը՝ Յուլիա Ալեքսանդրովնա Գոլովան, ), ուկրաինացի երգչուհի, The Hardkiss ուկրաինական խմբի մենակատար։

## Կենսագրություն
Յուլիա Գոլովան ծնվել է 1990 թվականի հոկտեմբերի 11-ին Կիևում՝ երաժիշտների ընտանիքում։ Երեք տարեկանում հոր համույթի ուղեկցությամբ առաջին անգամ ելույթ է ունեցել բեմում։ Կատարումներով հանդես է եկել մանկական շոու խմբերում։ Եղել է մենակատար, հանդես է եկել նաև ջազային խմբում։

2005 թվականին Յուլիան ավարտել է մանկական երաժշտական դպրոցի ջազային և էստրադային բաժինը։ Այնուհետև ընդունվել է Կիևի Տարաս Շևչենկոյի անվան ազգային համալսարան (որն ավարտել է 2013 թ. հունիսին, ֆոլկլորագիտության մագիստրոսի աստիճանով)։ Ուսումնառության տարիներին տարվել է լրագրողականությամբ։ 2006-2008 թթ. եղել է *Sister Siren* խմբի մենակատար։

2011 թվականի սեպտեմբերին Յուլիա Սանինան և երաժշտական պրոդյուսեր Վալերի Բեբկոն ստեղծել են *Val & Sanina* փոփ-դուետը։ Ձայնագրվել է թեստային տեսահոլովակ և մի քանի երգեր, այդ թվում՝ «Սերը եկավ» (խոսքերը՝ Ռոման Ռոժդեստվենսկուի, երաժշտությունը՝ Ռայմոնդ Պաուլսի)։

Շուտով նրանք փոխեցին խմբի իմիջն ու անունը, սկսեցին երգել անգլերեն, ծնվեց «The Hardkiss» խումբը։ Վալերին ու Յուլիան իրենք են գրում երաժշտությունը և բառերը։ Նույն թվականի աշնանը խումբը թողարկել է մի քանի երգ և նկարահանել է *Babylon* երգը։ Մինչև 2011 թվականի ավարտը խումբը թողարկել է «Dance with me» տեսահոլովակը։

2012 թվականի փետրվարին *The Hardkiss*-ը պայմանագիր է կնքում Sony BMG լեյբլի հետ։ Կոլեկտիվն արագորեն  ժողովրդականություն նվաճեց Ուկրաինայում և արտերկրում և արժանացավ մի շարք մրցանակների։

2014 թվականի դեկտեմբերին Յուլիա Սանինան սկսեց է YouTube-ում թողարկել իր կենսագործունեության մասին վիդեոբլոգներ և The Hardkiss խմբի աշխատանքը։
	
2016 թվականին Յուլիա Սանինան դարձել է ՍՏԲ հեռուստաընկերությամբ հեռարձակվող «X-Factor (Ուկրաինա)»-ի 7-րդ եթերաշրջանի ժյուրիի անդամ։ 
 
«Սմուրֆիկներ։ Կորսված գյուղ» մուլտֆիլմի ուկրաիներեն կրկնօրինակման մեջ հնչյունավորել է Սմուրֆետայի։

## Ընտանիք
Յուլիան ամուսնացած է The Hardkiss-ի ստեղծագործական պրոդյուսեր և կիթառահար Վալերի Բեբկոյի հետ։ Նրանք իրենց հարաբերությունները թաքցնում էին 5 տարի (2009 թվականից)։ Ամուսնացել են ծանոթությունից երեք տարի անց։ Հարսանիքը կատարվել է ուկրաինական ոճով։

2015 թվականի նոյեմբերի 21-ին ծնվել է նրանց որդին՝ Դանիելը։

## Մրցանակներ
* «Սև ծովի խաղեր 1999» փառատոնի դիպլոմ
* «Крок до зiрок 2001» հեռուստատեսության մրցույթի հաղթող (Քայլ դեպի աստղեր)
* «Քրիստոսն իմ սրտում» փառատոնի դափնեկիր
* «Երիտասարդների աշխարհ 2001» միջազգային փառատոնի ІІ մրցանակի դափնեկիր (Բուդապեշտ)
* «Ջազի ռիթմեր» փառատոնի դափնեկիր
* «Սլավյանսկի բազարչիկ 2002» միջազգային մանկական փառատոնի І մրցանակի դափնեկիր
* Ուտյոսովի անվան մանկական ջազ փառատոնի դիպլոմ (Օդեսա, 2004 թ.)
* «Атлант М» մանկական ջազ փառատոնի դափնեկիր (2003, 2004 թթ.)
* «Ուզում եմ աստղ լինել» հեռուստատեսային մրցույթի եզրափակչի մասնակից (2006 թ.)

## Ծանոթագրություններ

## Արտաքին հղումներ
* ''The HARDKISS TV'' — канал Юлии Саниной на сайте YouTube
* Յուլիա Սանինայի կենսագրությունը 

Կատեգորիա:21-րդ դարի երգչուհիներ
Կատեգորիա:Կիևի համալսարանի շրջանավարտներ
Կատեգորիա:Ուկրաինացի դերասանուհիներ
Կատեգորիա:Ուկրաինացի երգչուհիներ
Կատեգորիա:Ուկրաինացի կոմպոզիտորներ
Մակեդոնիայի անկախության հանրաքվե (1991)

**Մակեդոնիայի անկախության հանրաքվեն** անց է կացվել 1991 թվականի սեպտեմբերի 8-ին, որպեսզի հայտարարվի Մակեդոնիայի անկախությունը Հարավսլավիայի Սոցիալիստական Ֆեդերատիվ Հանրապետությունից։ Անկախությանը կողմ է քվեարկել մասնակիցների գերակշիռ մասը (96,4 %), իսկ հանրաքվեին մասնակցել է բնակչության 75.7%-ը։

Վաղաժամկետ քվեարկություն տեղի է ունեցել ԱՄՆ-ում, Կանադայում և Ավստրալիայում, որտեղ առկա է մակեդոնական խոշոր սփյուռքային համայնքներ։ Մակեդոնիայի բոլոր քաղաքական ղեկավարները կոչ էին անում բնակչության մասնակցել քվեարկությանը։ Այդուհանդերձ ալբանական բնակավայրերը բոյկոտեցին հանրաքվեն, դիտարկելով իրենց որպես ճնշյալ փոքրամասնություն։

## Արդյունքներ
left|thumb|Հանրաքվեի արդյունքները

1991 թվականի սեպտեմբերի 8-ի հանրաքվեի երեկոյան Մակեդոնիայի մայրաքաղաք Սկոպյեյի Իոսիպ Բրոզ Տիտո (այժմ՝ Մակեդոնիայի Հրապարակ) հրապարակում հանրաքվեի ընտրական հանձնաժողովի նախագահն հայտարարեց առաջին արդյունքները, որով Մակեդոնիան հայտարարվում էր ինքնիշխան պետություն։ Նախագահ Կիրո Գլիգորովը  քաղաքացիներին շնորհավորեց սուվերեն և ինքնիշխան Մակեդոնիայի կապակցությամբ։

## Ծանոթագրություններ

Կատեգորիա:Անկախության հանրաքվեներ
Կատեգորիա:1991 Մակեդոնիայի Հանրապետությունում
Օխրիդյան ամառ

**Օխրիդյան ամառ** (), երաժշտական ամենամյա փառատոն Մակեդոնիայում։ Այն անցկացվում է ամեն տարի հուլիսի 12-ից օգոստոսի 20-ը մակեդոնական Օխրիդ քաղաքում։ Փառատոնի ֆինանսավորումը իրականացնում են Մակեդոնիայի Հանրապետության Մշակույթի նախարարությունը և անհատ հովանավորները։ Փառատոնի պաշտոնական հովանավորը Մակեդոնիայի նախագահն է։ 1994 թվականից փառատոնը Եվրոպական փառատոների ասոցիացիայի մասն է կազմում։

## Փառատոնի պատմություն
մինի|Օխրիդի Սուրբ Սոֆյա եկեղեցին
Առաջին անգամ Օխրիդյան փառատոն անցկացվել է 1961 թվականի օգոստոսի 4-ին՝ Սուրբ Սոֆյա մայր տաճարի պատերի ներքո։ Բացումը կատարել է օպերային երգչուհի Անա Լիպշա Տոֆովիչը։ Նրա հետ հանդես եկավ դաշնակահար Լադիսլավ Պերդլիկան։ Հընթացս փառատոնի հնչել են Հենդելի, Մոցարտի, Բեթհովենի և այլ դասականների ստեղծագործությունները։ Փառատոնի շնորհիվ կամերային երաժշտությունն առավելի մեծ ճանաչում սկսեց ձեռքբերել։ Հաջորդող փառատոներին հանդես եկան այնպիսի ականավոր արտիստներ, ինչպիսիք են՝ Վլադիմիր Ռուժգակ (բարիտոն, Խորվաթիա), Մարտինա Արոյո (սոպրանո, ԱՄՆ), Սլովենիայի և Պրահայի օկտետը,  Juilliard String Quartet և Golden Fate Quartet կվարտետները, մակեդոնացի երգիչներ Միլկա Եֆտիմովան և Տոդոր Սկալովսկին, ռուս ջութակահար Լեոնիդ Կոգանը, ֆրանսիացի թավջութակակահար Անդրե Նավարան, ինչպես նաև Մստիսլավ Ռոստրոպովիչը, Գիդոն Կրեմերը, Ռագիրո Ռիչին, Վիկտոր Տրետյակովը, Հենրիկ Շերինգը, Սալվատորե Ակարդոն, Ելենա Օբրազցովան, Կատյա Ռիչարելլին, Վիկտորիա դե լոս Անխելեսը, Մաքսիմ Վենգերովը, Վադիմ Ռեպինը, Ջուլիան Ռախլինը, Իվո Պոգորելիչը և այլք։ Ելույթներով հանդես են եկել նաև վոկալ-գործիքային անսամբլեր՝ Մյունխենի կամերային օրկեստրը, Virtuosi de Roma, Ժորժ Էնեսկու օրկեստրը, Լիտվայի կամերային օրկեստրը, Ավստրիայի ռադիոյի սիմֆոնիկ նվագախումբը, Բուխարեստի «Մադրիգալ» երգչախումբը, Գլինկայի անվան Լենինգրադի երգչախումբը, Վիեննայի տղաների երգչախումբը։

Ներկայիս դրությամբ Օխրիդյան ամառին մասնակցում են արտիստներ Ռուսաստանից, Թուրքիայից, Ֆրանսիայից, ԱՄՆ-ից, Նիդերլանդներից, Իտալիայից, Հունաստանից և այլ երկրներից։ Միջոցառման շրջանակներում նաև թատերական ներկայացումներ են բեմադրվում, այդ թվում՝ Շեքսպիրի, Չեխովի, Մոլիերի, Գոգոլի, Բրեխտի, Սոփոկլեսի, Եվրիպիդեսի, Արիստոփանեսի և այլոց ստեղծագործություններով։

## Փառատոնի հայտնի մասնակիցներ
### Ռուսաստան և ԽՍՀՄ
*Մաքսիմ Վենգերով
*Վլադիմիր Երմակով
*Լեոնիդ Կոգան
*Գիդոն Կրեմեր
*Ելենա Օբրազցովա
*Միխայիլ Պլետնյով
*Յուլիան Ռախլին
*Վադիմ Ռեպին
*Սվյատոսլավ Ռիխտեր
*Մստիսլավ Ռոստրոպովիչ
*Գրիգորի Սոկոլով
*Վիկտոր Տրետյակով
*Դմիտրի Խվորոստովսկի
*Մարինա Շուտովա

### Արտասահման
*Սալվատորե Ակարդո
*Մարտինա Արոյո
*Միչել Կամիլո
*Խոսե Կարերաս
*Նեյջել Քենեդի
*Վիկտորիա դե լոս Անխելես
*Պոլ Մեյեր
*Զուբին Մեթա
*Էնիո Մորիկոնե
*Անդրե Նավարա
*Ջեսսի Նորման
*Լեո Նուչի
*Իվո Պոգորելիչ
*Կատյա Ռիչարելլի
*Ռուջերո Ռիչի
*Բարբարա Ֆրիտտոլի
*Ալդո Չիկոլինի
*Հենրիկ Շերինգ

## Ծանոթագրություններ

Կատեգորիա:Ամառային փառատոներ
Կատեգորիա:Ամենամյա իրադարձություններ Մակեդոնիայի Հանրապետությունում
Մեծ ջուր (ֆիլմ)

**«Մեծ ջուր»** (), մակեդոնական գեղարվեստական ֆիլմ՝ նկարահանված 2004 թվականին։ Կինոնկարի ռեժիսորն ու սցենարի հեղինակը Իվո Տրայկովն է։ Ֆիլմը Ժիվկո Չինգոյի համանուն վեպի էկրանավորումն է։ Կոմպոզիտորը Կիրիլ Ջայկովսկին է։ Պրեմիերան տեղի է ունեցել 2004 թվականի մարտի 30-ին։

## Սյուժե
Ֆիլմի սյուժեի հիմքում ընկած է գրող Ժիվկո Չինգոյի համանուն վեպը, որը հեղինակը գրել է 1971 թվականին։ Այն Լեմ Նիկոդինոսկու հիշողություններն են, որը ֆիլմի հենց սկզբին հայտնվում է հիվանդանոցում՝ սրտային անբավարության պատճառով։ Լեմը հիշում է իր մանկության մասին. թե ինչպես նա զրկվեց ծնողներից և Երկրորդ համաշխարհային պատերազմի ավարտից հետո հայտնվեց որբանոցում։ Այստեղ տիրում էր երկաթյա կանոնակարգ։ Որբանոցի տնօրեն Արիտոնը մշտապես փորձում էր որբերին միմյանց դեմ հանել՝ համարելով նրանց նոր իշխանության թշնամիներ։ Լեմը և նրա խարիզմատիկ ընկեր Իսակը դառնում են այն երեխաներից, որոնք հակահարված են տալիս Արիտոնին՝ չկորցնելով սեփական արժանապատվությունը։

## Դերերում
* Սաշո Կեկենովսկի — Լեմ Նիկոդինոսկին մանուկ հասակում
* Մայա Ստանովսկայա — Իսակ Կեյտեն
* Միտկո Ապոստոլովսկի — Արիտոն
* Վերիցա Նեդեսկայա — Օլիվերա Սրեզոսկա
* Մետո Յովանովսկի — Լեմ Նիկոդինոսկին ծեր տարիքում
* Ռադե Շերբեջիա — Լեմ Նիկոդինոսկին ծեր տարիքում*(ձայն)*

## Մրցանակներ և քննադատություն
«Մեծ ջուր» դրաման գրան-պրի է ստացել Վալենսիայի կինոփառատոնին։ Այն առաջադրվել է «Օսկարի» որպես լավագույն օտարալեզու ֆիլմ անվանակարգում՝ 2005 թվականին, սակայն հաջողություն չի ունեցել։

Կինոքննադատները բարձր են գնահատել այս ֆիլմը։ Rotten Tomatoes-ը ֆիլմը գնահատել է 71%, իսկ Metacritic կայքը տվել է 62 բալ։

## Ծանոթագրություններ

Կատեգորիա:2004 դրամա ֆիլմեր
Կատեգորիա:2004 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Գերմանական դրամա ֆիլմեր
Կատեգորիա:Դրամա ֆիլմեր
Կատեգորիա:Մակեդոնական ֆիլմեր
Կատեգորիա:Մակեդոներեն ֆիլմեր
Կատեգորիա:Ֆիլմեր որբերի մասին
Ստրուգայի պոեզիայի երեկոներ

**Ստրուգայի պոեզիայի երեկոներ** (, պոեզիայի միջազգային փառատոն, որն ամեն տարի անցկացվում է Մակեդոնիայի Հանրապետության Ստրուգա քաղաքում։ Փառատոնը Եվրոպայի ամենամեծ փառատոներից մեկն է։

## Պատմություն
«Ստրուգայի պոեզիայի երեկոները» փառատոնն առաջին անգամ Մակեդոնիայիմ անցկացվել է 1962 թվականին։ Այն նվիրված է ծնունդով Ստրուգայից գրող, մակեդոնական գրականության հիմնադիր Կոնստանտին Միլադինովի հիշատակին։ 1966 թվականին ձևավորվում է փառատոնի բարձրագույն պարգևը՝ «Ոսկե պսակ»-ը (): Առաջին անձը, որը պարգևատրվեց այս մրցանակով Ռոբերտ Ռոժդեստվենսկին էր։ Մրցանակի դափնեկիր են Ուիսթեն Հյու Օդենը, Պաբլո Ներուդան, Իոսիֆ Բրոդսկին, Բուլատ Օկուջավան, Մահմուդ Դարվիշը և այլք։

2004 թվականին այս մրցանակին ավելանում է նաև մեկ ուրիշը՝ «Ստրուգայի կամուրջներ» () անվամբ։ Այն շնորհվում է բանաստեղծությունների լավագույն գիրք անվանակարգի համար։

Փառատոնի շրջանակներում կատարվում է նաև գրքի հրատարակում։ Ամեն տարի փառատոնին թողարկվում է ինչ-որ մի երկրի բանաստեղծությունների անթոլոգիա՝ մակեդոներեն թարգմանությամբ։ Ինչպես նաև մակեդոնական պոեզիայի թեմատիկ հրատատարակում է տեղի ունենում անգլերենով։ «Ստրուգայի պոեզիայի երեկոները» փառատոնի ժամանակ տեղի է ունենում Պոեզիայի միջազգային գրադարան միջոցառումը, որի ժամանակ փառատոնին մասնակցող բանաստեղծների գրքերը հավաքվում են փառատոնի գրադարանում։

2011 թվականին ՅՈՒՆԵՍԿՕ-ն Մակեդոնիայի Հանրապետության կառավարության հետ համատեղ նշեց «Ստրուգայի պոեզիայի երեկոները» փառատոնի հիսնամյակը։

## Ծանոթագրություններ

## Արտաքին հղումներ
* Պաշտոնական կայք  

Կատեգորիա:Ամենամյա իրադարձություններ Մակեդոնիայի Հանրապետությունում
Կատեգորիա:Հյուսիսային Մակեդոնիայի մշակույթ
Կատեգորիա:Պոեզիա
Կատեգորիա:Փառատոներ
Պլաչկովիցա

**Պլաչկովիցա** (), լեռնաշղթա է, որը տեղակայված է Մակեդոնիայի Հանրապետության արևելյան մասում։ Գտնվում է Ռադովիշ և Վինիցա քաղաքների միջև։

Լեռնաշղթայի ամենաբարձր գագաթը Լիսեց լեռն է 1754 մ բարձրությամբ։ Գլխավոր լեռնաշղթայի երկարությունը կազմում է 34 կմ։ Զրնովյան գետի հովիտը բաժանում է լեռները երկու մասի՝ արևմտյան և արևելյան։ Արևմտյան ամենաբարձր կետը հանդիսանում է՝  Տուրտելը (1689 մ)։ Լեռնազանգվածի մյուս խոշոր բարձրություններն են՝ Չուպինո Բրդոն (1725 մ), Բել Կամենը  (1707 մ) և Քարա Թեփեն (1625 մ)։

Լիսեցը տեղացի ալպինիստների համար հանդիսանում է բավական հայտնի երթուղի, քանի որ այն հանդիսանում է ամենադժվար բարձունքներից մեկը երկրի այս հատվածի։ Լեռան գագաթը հաճախ ձյունով է պատված հունիսին։

Լեռներում առկա են մի քանի քարանձավ, որոնցից հինգը հասանելի են հաճախման համար։ Նրանցից խոշորը Մեծ քարանձավը ունի 600 մետր երկարություն։

Պլաչկովիցյան լեռնաշղթան հիմնականում բաղկացած է՝  գրանիտից, թերթաքարերից, գնեյսից և մարմարից։ Լեռները կտրատված են բազում խորը գետային հովիտներով։ Հյուսիսային լանջերի գետերը առավել խորն են և առակ են մի շարք ջրվեժներ։

Պլաչկովիցյան լեռնաշղթայում կլիման չափավոր մայրցամաքային է, որոշակի ազդեցություն է գործում միջերկրածովյան կլիման։ Միջին տարեկան ջերմաստիճանը կազմում է մոտավորապես 10-12&nbsp;°C։ Միջին տարեկան տեղումների քանակը ցածր վայրերում կազմում է 500 մմ, իսկ բարձրադիր հատվածներում 800 մմ։

Գոյություն ունեն ծրագրեր, որի համաձայն նախատեսվում է կառուցել առաջին մակեդոնական աստղադիտարանը Պլաչկովեցյան լեռներում։ Այն պետք է կառավարվի Շտիպ քաղաքի համալսարանի կողմից։

## Ծանոթագրություններ

Կատեգորիա:Մակեդոնիայի լեռնաշղթաներ
Պոլ Ռանսոն

**Պոլ Էլե Ռանսոն** (,), ֆրանսիացի նկարիչ, դիզայներ և գրաֆիկ, նեոիմպրեսիոնիզմի ներկայացուցիչ։

## Կենսագրություն
Ծնվել է Լիմոժում, մանր պաշտոնյայի ընտանիքում։ Սովորել է Դեկորատիվ արվեստի դպրոցում։ 1886 թվականին ընդունվել է Ժյուլիանի ակադեմիա, որտեղ երկու տարի անց հանդիպել է Պոլ Սերյուզեին, 1890 թվականից սկսել է անդամակցել Սերյուզեի կողմից ստեղծված «Նաբի» խմբին ()` դառնալով խմբի ստեղծագործական առաջնորդներից մեկը։ «Նաբիի» անդամներն ամեն շաբաթ հավաք էին կազմակերպում Մոնպառնասում` Ռանսոնի և իր կնոջ` Մարի Ֆրանսուայի տանը։ 
Ռանսոնը հետաքրքրվել է փիլիսոփայությամբ, թեոսոֆիայով և առեղծվածով։ Հենց նա է առաջարկել «Նաբիի լեզվի» ներմուծումը, որով խմբի անդամները շփվել են իրար հետ խմբի սահմաններում։ Այս ամենին զուգընթաց նա նաև հետաքրքրվել է դեկորատիվ արվեստով, գորգագործությամբ և ստեղծել է շատ նկարներ գոբելենի համար։
1908 թվականին, «Նաբի» խմբի գոյության դադարեցումից երեք տարի անց, կնոջ հետ համատեղ նկարիչը հիմնել է «Ռանսոնի ակադեմիան», Ժյուլիանի ակադեմիայի նմանությամբ, որտեղ դասավանդել է ինչպես հենց ինքը` Ռանսոնը, այնպես էլ «Նաբի» խմբի այլ անդամներ, օրինակ` Պոլ Սերյուզեն, Դենի Մորիսը։ Ռանսոնի ուսուցման մեթոդների հիմքում ընկած են եղել «Նաբի» խմբում կիրառված մեթոդները և գաղափարները։ Ակադեմիայի ստեղծումից որոշ ժամանակ անց, 1909 թվականի փետրվարին, Պոլ Ռանսոնը մահացել է, և հաստատությունը սկսել է ղեկավարել նրա կինը։

Ռանսոնի ակադեմիան որոշ ընդմիջումներով գոյություն է ունեցել մինչև 1955 թվականը, որից հետո վերջնականապես փակվել է։

## Պատկերասրահ

File:Paul Ranson - Zwei Akte.jpg|*«Երկու գործողություն» (1890)*
File:Paul Ranson - Badende.jpg|*«Լող»*
File:Paesaggio nabi paul ranson.jpg|*«Մարգարեի բնանկար» (1880)*
File:Christ et Buddha by Paul Ranson 1880.JPG|*«[[Քրիստոս]]ը և [[Բուդա]]ն» (1880)*


## Ծանոթագրություններ

## Արտաքին հղումներ
* Կենսագրությունը www.renoirinc.com կայքում  

Կատեգորիա:Ֆրանսիացի նկարիչներ
Կատեգորիա:Ժյուլիանի ակադեմիայի շրջանավարտներ
Կատեգորիա:Պոստիմպրեսիոնիզմ
Կատեգորիա:Ֆրանսիացի դիզայներներ
Կատեգորիա:Ֆրանսիացի գրաֆիկներ
Կատեգորիա:Ֆրանսիացի փորագրիչներ
Կատեգորիա:19-րդ դարի ֆրանսիացի նկարիչներ
Կատեգորիա:20-րդ դարի ֆրանսիացի նկարիչներ
Կատեգորիա:Ֆրանսիացի արվեստագետներ
Մուսա Դեմբելե (ֆրանսիացի)

**Մուսա Դեմբելե** (, ), ֆրանսիացի ֆուտբոլիստ, «Սելտիկ» ակումբի հարձակվող։

## Ակումբային կարիերա
[thumb|left|150px|Մուսա Դեմբելեն «[Ֆուլհեմ ՖԱ|Ֆուլհեմ» ակումբի կազմում]]
[thumb|left|150px|Մուսա Դեմբելեն «[Սելտիկ ՖԱ|Սելտիկ» ակումբի կազմում]]
Մուսա Դեմբելեն Պարի Սեն-Ժերմեն և անգլիական Ֆուլհեմ ակումբի սան է։ 2013 թվականի նոյեմբերի 30-ին Վեստ Հեմ Յունայթեդ ակումբի դեմ խաղի ժամանակ նա կատարեց իր նորամուտը Պրեմիեր լիգայում, երկրորդ խաղակեսում փոխարինման դուրս գալով Կիրանա Ռիչարդսոնի հետ։ Այդ խաղի վերջում Մուսա Դեմբելեն ստացել է վնասվածք։ 2014 թվականի օգոստոսի 28-ին Դերբի Կաունտի ակումբի դեմ խաղի ժամանակ՝ Լիգայի գավաթի շրջանակներում Դեմբելեն ձևակերպել է դուբլ, խփելով իր առաջին գոլը Ֆուլհեմ ակումբի կազմում։ Սեպտեմբերի 13-ին Բլաքբըրն Ռովերս ակումբի դեմ խաղում Դեմբելեն խփել է իր առաջին գոլը Ֆուլհեմ ակումբի առաջնությունում։

2016 թվականի հունիսի 28-ին Դեմբելեն տեղափոխվել է շոտլանդական Սելտիկ ակումբ, ստորագրելով 4 տարվա պայմանագիր։ Հուլիսի 12-ին Չեմպիոնների լիգայի որակավորման փուլում ջիբլարթարական Լինկոլն Ռեդ Իմպս ակումբի դեմ խաղի ժամանակ Դեմբելեն կատարել է իր նորամուտը Սելտիկ ակումբի կազմում։ Օգոստոսի 3-ին որակավորման փուլում՝ ղազախական Աստանա ակումբ դեմ խաղի ժամանակ Դեմբելեն խփել է իր առաջին գոլը Սելտիկ ակումբի կազմում, գրավելով մրցակցի դարպասը տուգանայինից։ Օգոստոսի 7-ին Հարտ օֆ Միդլոտիան ակումբի դեմ խաղի ժամանակ Դեմբելեն կատարել է իր նորամուտը շոտլանդական Պրեմիերշիպում։ Սեպտեմբերի 10-ին Ռեյնջերս ակումբի դեմ խաղի ժամանակ Դեմբելեն ձևակերպել է Հեթ-տրիկ։

## Միջազգային կարիերա
2015 թվականի Դեմբելեն Ֆրանսիայի պատանեկան հավաքականի կազմում մասնակցել է Հունաստանում կայացած Եվրոպայի պատանեկան առաջնությանը։ Մրցաշրջանում նա մասնակցել է Ուկրաինայի, Հունաստանի, Ավստրիայի և Իսպանիայի հավաքականների դեմ խաղերին։ Հունաստանի և Ուկրաինայի հավաքականների դեմ խաղերում Դեմբելեն խփել է երկու գոլ։

## Վիճակագրություն
### Ակումբային վիճակագրություն
*[[2017 թվական]]ի [[Դեկտեմբերի 2|դեկտեմբերի 2-ի]] տվյալներով*

## Ծանոթագրություններ

## Արտաքին հղումներ
* 
* ֆուտբոլիտի էջը sports.ru կայքում
* Fulham F.C. profile
* France profile
 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սելտա Վիգոյի ֆուտբոլիստներ
Կատեգորիա:Սելտիկի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Օլիմպիկ Լիոնի ֆուտբոլիստներ
Կատեգորիա:Ֆուլհեմի ֆուտբոլիստներ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիայի ֆուտբոլի ազգային հավաքական
Կատեգորիա:Ֆրանսիացի ֆուտբոլիստներ
Կատեգորիա:Ատլետիկո Մադրիդի ֆուտբոլիստներ
Էժիդիո Լանդոլֆի

**Էժիդիո Լանդոլֆի** ( ), հայտնի է նաև որպես Պարագվայո ()՝ բրազիլացի ֆուտբոլիստ, աջ հարձակվող։

## Կարիերա
Լանդոլֆի կարիերայի առաջին տարիների մասին ոչինչ հայտնի չէ։ 1944-1945 թվականներին նա խաղացել է պարագվայական «Օլիմպիա» ակումբում։ 1945 թվականին «Բոտաֆո» ակումբի խաղացող Էլենո դե Ֆրեյտասը նամակ է ստանում իր զարմիկ Ալդո դե Ֆրեյտասից, ով աշխատել է քարտուղար Պարագվայում Բրազիլիայի դեսպանատանը։ Նա խստորեն խորհուրդ էր տալիս Էլենիոին «Օլիմպիայի» աջ հարձակվող Լանդոլֆին, որը, ի դեպ, բրազիլացի ֆուտբոլիստից էր։ 1946 թվականից Լանդոլֆը սկսել է խաղալ «Բոտաֆոգո» ակումբում, որտեղ և ստացել է Պարագվայո մականունը։ 1948 թվականին հարձակվողը օգնեց իր թիմին 13 տարվա ընթացքում առաջին անգամ հաղթել Կարիոկիի Լիգան։ Ավելին, Վասկո դա Գամայի դեմ վճռական խաղում Պարագվայոն բացեց հաշիվը, իսկ նրա թիմը հաղթեց 3:1 հաշվով։ Հարձակվողը ակումբում անցկացրել է 8 մրցաշրջան, որից հետո տեղափոխվել է «Ֆլումինենսե»։ Լանդոլֆը այնտեղ անցկացրել է 2 մրցաշրջանում անցկացնելով 26 խաղ (13 հաղթանակ, 5 ոչ-ոքի և 8 պարտություն) և խփել 8 գոլ։ Այնուհետև հարձակվողը խաղացել է «Պորտուգեզու Դեսպորտոս» ակումբում, որից հետո վերադարձավ «Ֆլումինենսե», որտեղ խաղացել է ևս երեք հանդիպում (մեկ հաղթանակ, մեկ ոչ ոքի և մեկ պարտություն) և դարձել գոլի հեղինակ։ «Եռագույնների» կազմում վերջին հանդիպումը Պարագվայոն անցկացրել է 1955 թվականի դեկտեմբերի 14-ին, «Գոյկազի» դեմ։ Այնուհետև նա հանդես է եկել «Ամերիկայում», որտեղ էլ 1958 թվականին ավարտել է կարիերան։

Խաղային կարիերայի ավարտից հետո Պարագվայոն աշխատել է մարզիչ։ Նա 4 անգամ գլխավորել է «Բոտաֆոգոն»։ 1971 թվականին ակումբը նրա գլխավորությամբ կարող էր հաղթել Կարիոկայի չեմպիոնի տիտղոսը։ Բայց որոշիչ հանդիպման ժամանակ 0:1 հաշվով պարտվել է «Ֆլումինենսեին»։ Ընդ որում գոլը, որը խփել էր «Ֆլումինենսեն», «Բոտաֆոգոի» խաղացողները վիճարկել են, որպես կանոնների խախտում։ Իսկ խաղից հետո հայտարարել են, որ մրցավարը սխալվել է։ Լանդոլֆին նաև հինգ անգամ գլխավորել է պարագվայական «Սերո Պորտենյո» թիմը։ Նա թիմ է բերել երիտասարդ խաղացող Սատուրինո Արուային, որին անմիջապես մցրել է մեկնարկային կազմ։ Այս ֆուտբոլիստը ավելի ուշ դարձել է հավաքականի հիմնական խաղացող։ 1977 թ.-ին նա «Օլիմպիայի» գլխավոր մարզիչն էր։

## Պարգևներ
*Կարիոկիյի լիգայի չեմպիոն
*Սան Պաուլո նահանգի չեմպիոն

## Ծանոթագրություններ

Կատեգորիա:Բրազիլացի ֆուտբոլային մարզիչներ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Պորտուգեզա Դեսպորտոսի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆլումինենսեի ֆուտբոլիստներ
Լև Տոլստոյի փողոց (Սամարա)

**Լև Տոլստոյի փողոց** (), Սամարայի քաղաքային մարզի Սամարայի և Լենինի շրջանների սահմանը,  սկսվում է Վոլգա գետի ափից և ավարտվում է երկաթուղային կայարանի մոտ։

## Պատմություն
Սամարայի երկաթուղային կայարանի (առաջին գնացքը գործել է 1877 թվականին) և կայանի կառուցման (1888) կառուցումից հետո այս փողոցը դարձել է քաղաքային կարևորագույն տրանսպորտային մագիստրալ՝ կապելով կայարանը քաղաքի կենտրոնի և վոլժյան մերձկայարանների հետ։

1895 թվականին այս փողոցում է գործադրվել ձիակառքը։ Փողոցը բարելավվել է, 30-ական թվականների վերջում ամբողջովին ասֆալտապատվել է և կանաչապատվել։ 1942 թվականին մեկնարկել է Սամարայի առաջին տրոլեյբուսը երկաթուղային կայարանից մինչև Հեղափոխության հրապարակ։

## Հատվող փողոցներ
* Մաքսիմ Գորկու փողոց
* Ալեքսեյ Տոլստոյի փողոց
* Ստեպան Ռազինի փողոց
* Կույբիշևի փողոց
* Ֆրունզեի փողոց
* Չապաևի փողոց
* Մոլոդոգվարդեյսկայա փողոց
* Գալակտինովսկայա փողոց
* Սամարսկայա փողոց
* Սադովայա փողոց
* Լենինսկայա փողոց
* Կորոստելյով եղբայրների փողոց
* Արցիբուշևսկայա փողոց
* Բույանովա փողոց
* Նիկիտինսկայա փողոց
* Միխայիլ Ագիբալովի փողոց (Կոմսոմոլսկայա հրապարկում)

## Անվանում
Փողոցի նախկին անունը եղել է Կուզնեցկայա (կամ Կուզնեչնայա), Մոսկատելնայա։ Լև Տոլստոյի անունով փողոցը կոչվել է  1908 թվականի օգոստոսի 27-ից։

## Տրանսպորտ
* Ավտոբուս՝ № 37, 60
* Տրոլեյբուս՝ № 6, 16
* Երթուղային տաքսիներ՝ № 5д, 37, 48д, 77д, 127, 128, 140, 205, 211, 226, 259, 295, 428
* Տրամվայը Գալակտինովսկայա փողոցով հատում է Լև Տոլստոյի փողոցը (երթուղիներ 1, 3, 5), Ֆրունեի փողոցով՝ (երթուղիներ15, 16, 20)
* Մետրո՝ Սամարայի մետրոպոլիտենի երկրորդ գծի նախագծի համաձայն Կոմսոմոլկայայի տարածքում պետք է կառուցվի «Վոկզալնայա» երկաթուղային կայարանը, սակայն երկրորդ գծի կառուցումը դեռ չի սկսվել
* քաղաքային էլեկտրագնացքներ` բոլորը դեպի «Սամարա» կայարան

### Առաջին լուսանշանը
1947 թվականին Սադովայա և Լև Տոլստոյի փողոցների խաչմերուկում տեղադրվել է քաղաքի առաջին լուսանշանը, ինչի մասին վկայում է հուշատախտակը։ Այս տեղն ընտրվել է առաջին լուսանշանը տեղադրման համար, քանի որ Սադովայա փողոցում են եղել պետական ճանապարհային ոստիկանությունը և Ճանապարհային երթևեկության կարգավորման բաժինը և Լև Տոլստոյի փողոցում արդեն տրոլեյբուս էր գործում։
[մինի|[Սամարայի պետական ֆիլհարմոնիա]]

## Փոստային ինդեքսներ
* **443030**: 135
* **443099**: կենտ համարներով տներ  (3-21)
* **443010**: զույգ համարներով տներ (14-76), կենտ համարներով տներ (23-75)
* **443020**: կենտ համարներով տներ (77-97)
* **443041**: կենտ համարներով տներ (109-131), զույգ համարներով տներ (78-144)

## Գրականություն
* Липатова А. М. Самарских улиц имена. - Самара, 2003. С.89
* Улицы Самары. Справочник. /Сост. Суровников Е. Я. Самара: Парус, 1997
* Каркарьян В. Г. По улицам старой Самары: путеводитель - Куйбышев, 1988
* Улица, опередившая время. // И. Демидова, А. Демидов. Тёплые руки самарских улиц. – Самара : Новая техника, 2000. – 96 с. : ил.

## Ծանոթագրություններ

## Արտաքին հղումներ
* Улица Льва Толстого на сервисе Яндекс.Панорамы.
* Достопримечательности улицы Льва Толстого  
* Ценные объекты архитектуры на территории Железнодорожного района.  Администрация Железнодорожного района городского округа Самара.
* Улица Льва Толстого в фотографиях 2007 года

Կատեգորիա:Սամարայի փողոցներ
Samsung Galaxy S9/S9+

**Samsung Galaxy S9** և **Samsung Galaxy S9+** (կրճատ՝  **S9** և **S9+**), Galaxy S սերիայի իններորդ սերնդի անդրոիդ սմարթֆոն, թողարկված է Samsung Electronics ընկերության կողմից։ Թողարկվել է 2018 թվականի փետրվարի 25-ին, Բարսելոնայում, MWC ցուցահանդեսում։  Samsung Galaxy S8 և S8+ հաջորդը։

Galaxy  S9 և S9+ սմարթֆոնները ունեն գրեթե նույն հատկանիշները, ինչ Galaxy S8-ը, նույն չափի էկրան, նույն հարաբրակցությամբ 18/9: S8-ի մատնահետքի սկաները տեղադրված է տեսախցիկի կողքին, իսկ արդեն S9-ի մատնահետքի սկաները  գտնվում է անմիջապես տեսախցիկի ներքևում։ Հեռախոսը քննադատների կողմից ընդհանուր առմամբ արժանացել է դրական կարծիքների, հիմնականում շեշտվել են բարելավված տեսախցիկը, մատնահետքի սկաների ավելի հարմար դիրքը։

## Տեխնիկական տվյալներ
### Սարքավորման դրույթը
Galaxy S9 և S9+ դիմացից գրեթե նույն են ինչ S8 և S8+։ Երկուսնել ունեն 1440p Super AMOLED էկրան, 18.5:9 հարաբերակցությամբ, S9 էկրանը 5,8 դյուրմ է, իսկ S9+ 6,2 դյուրմ։ Բոլոր երկրներում (բացառությամբ ԱՄՆ-ի, Կանադայի, Չինաստանի, Հոնկոնգի, Ճապոնիայի և Լատինական Ամերիկայի), S9 և  S9+ թողարկվել են Samsung Exynos 9810 պրոցեսորով, իսկ ԱՄՆ-ում, Չինաստանում, Կանադայում, Հոնկոնգում, Ճապոնիայում ևԼատինական Ամերիկյաում թողարկվել է Qualcomm Snapdragon 845։

S9  ունի 4 ԳԲ օպերատիվ հիշողություն (RAM), իսկ S9+ 6 ԳԲ։ Երկու տարբերակներն էլ թսղարկվել են 64, 128 և 256 գիգաբայթ մշտական հիշողության տարբերակով, բայց նաև ունեն microSD հիշողության քարտի հնարավորություն, բարձրացնելով մինչև 400 ԳԲ։

Galaxy S9-ի մարտկոցի հզորությունը կազմում է 3000 միլիամպեր, իսկ S9+ 3500 միլիամպեր։

Երկուսնել սմարթֆոններ էլ հագեցած են Dolby Atmos  ձայնային աջակցությամբ։

Սմարթֆոնների  տեսախցիկները բարելավվել են։ S9+ ունի երկու հետին տեսախցիկ, ինչպես Galaxy Note 8-ը, իսկ S9 մեկ տեսախցիկ։ Երկու սմարթֆոններն էլ նկարահանում են 4K և  720p վիդեո։  S9 տեսախցիկը 12 մեգապիքսել է, իսկ  S9+ երկու  տեսախցիկը 12 մեգապիքսել։

### Ծրագրային ապահովում
S9 և S9+ աշխատում են Անդրոիդ օպերացիոն համակարգի 8.0 Oreo տարբերակով և Samsung Experience 9.0-ով։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Սամսունգ
Կատեգորիա:Սմարթֆոններ
Օխրիդի լողի մարաթոն

**Օխրիդի լողի մարաթոնը** (Macedonian: Охридски Пливачки Маратон, *Ohridski Plivački Maraton*) հանդիսանում է միջազգային բաց ջրային լողի մրցում, որը միշտ տեղի է ունենում Օխրիդ լճի ջրերում, Մակեդոնիայի Հանրապետությունում։ Լողացողները պետք է լողանան 30 կմ հեռավորության վրա Սուրբ Նաումից դեպի Օխրիդ նավահանգիստ։

## 2008 թվականի մարաթոն
2008 թվականի մրցույթը դարձավ 22-րդը  Օխրիդի լողի մարաթոնի։ Մինչ այդ Մակեդոնիայի լողի ֆեդերացիան հայտարարեց, որ 2008 թվականին մասնակցելու են 25 մասնակիցներ, որոնցից վեցը Մակեդոնիայից են, իսկ մնացած լողորդները այնպիսի երկրներից են, ինչպիսիք են՝ Արգենտինան, Բուլղարիան կամ Սլովենիան։ Մարաթոնը հաղթեց բուլղարացի լողորդ Փեթար Ստոյչևը։

## Հաղթողներ

## Ծանոթագրություններ

Կատեգորիա:Օխրիդ
Գորդանա Յանկուլոսկա

**Գորդանա Յանկուլոսկա** (, ), Մակեդոնիայի պետական գործիչ, 2006-2015 թվականներին Մակեդոնիայի հանրապետության Ներքին գործերի նախագահ։

## Կրթություն
Գորդանա Յանկուլոսկան ծնվել է 1975 թվականի հոկտեմբերի 12-ին նախկին Հարավսլավիայի Օխրիդ քաղաքում։ Ավարտել է Սուրբ Կյուրեղի և Մեթոդիոսի անվան Սկոպիեի համալսարանի իրավունքի բաժինը։ 2003 թվականին ավարտել է Քենթի համալսարանի մագիստրատուրան՝ Միջազգային առևտրային իրավունք մասնագիտությամբ

Տիրապետում է անգլերենին, ունի ալբաներենի և գերմաներենի հիմնային գիտելիքներ։

## Կարիերա
1999-2000 թվականներին մասնավոր փաստաբան է աշխատել։ 2000-2002 թվականներին Մակեդոնիայի Հանրապետության Ֆինանսների նախարարության պետական խորհրդատու է եղել և միաժամանակ ղեկավարել է նախարարի վարչակազմը։  2004-2006 թվականներին եղել է Ներքին մակեդոնական հեղափոխական կազմակերպություն - Դեմոկրատական կուսակցություն հանուն ազգային միավորման կուսակցության գլխավոր քարտուղար։ 2006 թվականի օգոստոսի 28-ին նշանակվել է Մակեդոնիայի Հանրապետության Ներքին գործերի նախարար։

Նախարար է եղել Նիկոլա Գրուևսկու չորս կաբինետներում։ 2015 թվականի Մակեդոնիայի բողոքի ակցիաների ժամանակ ակտիվիստները պահանջել են Գրուևսկու կաբինետի հրաժարականը։ Գորդանա Յանկուլոսկան այլ երկու անձանց հետ հրաժարվել է պաշտոնից։ Նրան փոխարինել է Միտկո Չավկովը 2016 թվականի փետրվարի 12-ին Գորդանա Յանկուլոսկաին՝ ութ այլ անձանց հետ, մեղադրանք է ներկայացվել Սկոպիեում կազմակերպված հանցագործություն իրացնելու՝ ընտրակեղծիքների և այլ հանցագործությունների համար։

## Ընտանիք
Գորդանա Յանկուլոսկան ամուսնացած չէ և երեխաներ չունի։

## Ծանոթագրություններ

Կատեգորիա:Հյուսիսային Մակեդոնիայի նախարարներ
Կատեգորիա:21-րդ դարի կին քաղաքական գործիչներ
Կատեգորիա:Հյուսիսային Մակեդոնիայի քաղաքական գործիչներ
Կատեգորիա:Մակեդոնացի իրավաբաններ
Գեներալ Միխայիլ Սկոբելևի հուշարձան (Մոսկվա)

*Այս հոդվածը նոր հուշարձանի մասին է։ Հնի մասին տե՛ս [[Գեներալ Միխայիլ Սկոբելևի հին հուշարձան (Մոսկվա)]]։*

**Գեներալ Միխայիլ Սկոբելևի հուշարձան** (), հուշարձան Մոսկվայում, որը նվիրված է 1877-1878 թվականների ռուս-թուրքական պատերազմի հերոս, հետևազորի գեներալ Միխայիլ Դմիտրիևիչ Սկոբելևին։ Տեղադրվել է 2014 թվականին։

## Պատմություն
Խորհրդային իշխանությունների կողմից 1918 թվականին ոչնչացված գեներալ Միխայիլ Սկոբելևի հուշարձանի տեղադրման նախագիծը ծնվել է դեռևս 2007 թվականին, այդ ժամանակ էլ Մոսկվայի քաղաքապետարանն անցկացրել է լավագույն էսքիզի մրցույթ, սակայն միջոցների անբավարարության պատճառով նախագիծը իրագործել չի հաջողվել։ Մի քանի տարի անց Ռուսաստանի ռազմապատմական ընկերությունը կազմակերպեց արձանը տեղադրելու ժողովրդական նվիրատվությունների հավաք։

Հուշարձանի հեղինակն է Ռուսաստանի Դաշնության ժողովրդական նկարիչ Ալեքսանդր Իուլիանովիչ Ռուկավիշնիկովը։ Քանդակագործական հուշարձանը պատկերում է ձիուն նստած մերկացած սուրը ձեռքին Միխայիլ Սկոբելևին։ Հուշարձանի ընդհանուր բարձրությունը գրանիտե պատվանդանի հետ ութ մետր է։ Որպես տեղադման վայր ընտրվել է «Նիկուլինո» զբոսայգին` Վերնադսկու պողոտայում գտնվող Գլխավոր շտաբի ակադեմիայի շենքի դիմաց (Մոսկվայի հարավ-արևմուտք)։

Հուշարձանը հանդիսավորությամբ բացվել է 2014 թվականի դեկտեմբերի 9-ին։ Բացման հանդիսավոր արարողությանը մասնակցել են ՌԴ նախագահի աշխատակազմի ղեկավար Սերգեյ Բորիսովիչ Իվանովը, Ռուսաստանի Դաշնության մշակույթի նախարար, Ռուսաստանի ռազմապատմական ընկերության նախագահ Վլադիմիր Ռոստիսլավովիչ Մեդինսկին, ՌԴ Կենտրոնական ընտրական հանձնաժողովի նախագահ Վլադիմիր Եվգենևիչ Չուրովը։

## Ծանոթագրություններ

Կատեգորիա:2014 հիմնադրումներ
Կատեգորիա:Հուշարձաններ այբբենական կարգով
Կատեգորիա:Մոսկվայի հուշարձաններ
Ռազմաճակատային թղթակիցների հուշարձան

**Ռազմաճակատային թղթակիցների հուշարձան** (), հուշարձան Ռուսաստանի Դաշնության մայրաքաղաք Մոսկվայում, որը կանգնեցվել է 1993 թվականին Նիկիտսկի բուլվարում` Ժուռնալիստի կենտրոնական տան մուտքի առջև։

## Պատմություն
Ինչպես պատմում էր լրագրության վետերան Ֆեոդոր Ցարյովը, նա իր գործընկերների հետ դիմել է քանդակագործ Լև Կերբելին, որն իրենց հետ հանդիպման ժամանակ խոստովանել է, որ ցանկանում է պատկերել «լրագրողի, որը նստել է տաք հետքերով թերթին թղթակցություն գրելու»։

«Ռազմաճակատային թղթակիցների հուշարձան» քանդակագործական հորինվածքը ստեղծել են քանդակագործ Լև Կերբելը և ճարտարապետ Ե. Գ. Ռոզանովը։ Այն պատկերում է Ռայխստագի ավերակների վրա նստած թիկնոց-վրանով թղթակցի։ Նրա կրծքին շքանշաններ են, կախված է լուսանկարչական սարքը, ձեռքին մատիտ է և նոթատետր, ոտքերի մոտ` իրատոպրակ։ Լրագրողի թիկունքում կիսավեր սյուն է, որի վերևում արված է հետևյալ մակագրությունը (մեջբերում ռազմաճակատային թղթակիցների «Մոսկվայից մինչև Բրեստ» երգից, խոսքերը` Կոնստանտին Սիմոնովի, երաժշտությունը` Մատվեյ Բլանտերի).

իսկ ներքևում`

Ամբողջ քանդակագործական հորինվածքը գրանիտե ոչ մեծ պատվանդանի վրա է։

Հուշարձանը բացվել է 1993 թվականին։ Այստեղ տոներին հավաքվում են վետերան լրագրողները, հուշարձանին ծաղիկներ են դրվում։

## Ծանոթագրություններ

## Արտաքին հղումներ
* 
* 
* 

Կատեգորիա:Հուշարձաններ այբբենական կարգով
Կատեգորիա:Մոսկվայի հուշարձաններ